                                             dom
afsagt den 23. oktober 2013 af vestre landsrets 13. afdeling (dommerne henrik twilhøj,
hanne kildal og charlotte hove lasthein (kst.)) i ankesag
v.l. b–2625–12
grundejerforeningen elgårdsminde
(advokat johnny mæhlisen, hørning)
mod
kurt oxvig
(advokat niels lomborg, aarhus)
retten i horsens har den 19. juni 2012 afsagt dom i 1. instans (rettens nr. bs 150-457/2011).
påstande
for landsretten har appellanten, grundejerforeningen elgårdsminde, gentaget sin påstand for
byretten.
indstævnte, kurt oxvig, har påstået dommen stadfæstet.
forklaringer
keld madsen og kurt oxvig har afgivet supplerende forklaring for landsretten. der er
endvidere afgivet forklaring af torben nielsen.
keld madsen har supplerende forklaret, at han mener, at han på generalforsamlingen i 2008
sagde noget i retning af, at generalforsamlingen kunne vedtage det, medlemmerne kunne blive
enige om, således som knud schou fra daværende hørning kommune havde givet udtryk for.
                                              - 2 -
det er ham personligt, der har renholdt den lille stikvej fra andelsboligforeningen til
kirkestien, som beboerne bruger, når de f.eks. skal i indkøbscentret. da kurt oxvig ikke
længere betaler kontingent, orienteres han ikke om forholdene i grundejerforeningen.
torben nielsen har forklaret, at han er medlem af grundejerforeningens bestyrelse som valgt
af ejerne af ”de 7 villaer”. han bor selv i en af villaerne. han var næstformand i bestyrelsen i
2008. han har ikke bil og anvender ofte stikvejen over andelsboligforeningens område til
kirkestien. kurt oxvig får ikke længere tilsendt indkaldelser til generalforsamlinger i
grundejerforeningen eller referater, idet ”de 7 villaer” betragter kurt oxvig om ikke-medlem,
da han ikke betaler sit kontingent.
procedure
parterne har i det væsentlige gentaget deres anbringender for byretten og har procederet i
overensstemmelse hermed.
landsrettens begrundelse og resultat
grundejerforeningen elgårdsminde er etableret i henhold til § 10 i lokalplan 21 henholdsvis
lokalplan 23, og det følger heraf, at grundejerne i foreningens område har pligt til at være
medlem af grundejerforeningen. af foreningens vedtægter § 3.1 fremgår i overensstemmelse
med lokalplanernes § 10 blandt andet, at ”grundejerforeningens formål er at varetage
medlemmernes nuværende og fremtidige fælles interesser af enhver art i forbindelse med de
under foreningen hørende ejendomme”.
dommerne henrik twilhøj og charlotte hove lasthein (kst.) udtaler herefter:
vi finder, at vedtægtsændringen vedtaget på grundejerforeningens generalforsamling den 31.
marts 2008, hvorefter grundejerforeningen skal forestå ren- og vedligeholdelse af et ikke
ubetydeligt privat vejareal beliggende på andelsboligforeningens matrikel, alene er i en del af
medlemmernes interesse, og at der derfor ikke er hjemmel til i grundejerforeningens regi at
vedtage den anførte ændring af vedtægterne.
den nedlagte betalingspåstand udgøres af kontingent og vejbidrag, som er fastsat blandt andet
på baggrund af vedtægtsændringen. herefter og under hensyntagen til den måde, hvorpå
                                               - 3 -
sagen har været forelagt landsretten, stemmer vi for at stadfæste byrettens dom.
dommer hanne kildal udtaler:
vedtægtsændringen er foretaget i overensstemmelse med vedtægternes bestemmelser herom
og efter, at samtlige stemmeberettigede på generalforsamlingen har stemt for. keld madsen
har forklaret om de problemer, som grundejerforeningen, der består af medlemmer fra 3
forskellige boligområder, gennem en årrække har haft med hensyn til bl.a.
vintervedligeholdelse af de vejstrækninger, som benyttes af grundejerne. under disse
omstændigheder finder jeg ikke, at der er noget til hinder for, at generalforsamlingen med
virkning for grundejerforeningens medlemmer kan træffe en ændret bestemmelse om
fordeling af udgifterne til sommer- og vintervedligeholdelse og en nærmere bestemmelse om
deltagelse i reparationer af hele områdets vejanlæg.
jeg stemmer derfor for at tage grundejerforeningens påstand til følge.
efter sagens udfald sammenholdt med parternes påstande skal grundejerforeningen
elgårdsminde betale sagsomkostninger for landsretten til kurt oxvig med 15.000 kr. til
dækning af udgifter til advokatbistand.
beløbet er inklusive moms, da kurt oxvig ikke er momsregistreret. landsretten har ved
fastsættelsen af beløbet lagt vægt på sagens økonomiske værdi og dens omfang.
                                   t h i k e n d e s f o r r e t:
byrettens dom stadfæstes.
grundejerforeningen elgårdsminde skal betale sagens omkostninger for landsretten til kurt
oxvig med 15.000 kr.
de idømte sagsomkostninger skal betales inden 14 dage og forrentes efter rentelovens § 8 a.
